отношение на оценката и гласуването на предложените проекти. Прозрачността на вземането на решения следва да се осигури с подходящата откритост.
 (6)
 Член 38, параграф 2 от Регламент (ЕО) No 1974/2006 предвижда възможността за авансови плащания за текущите разходи на местните групи за действие. Доказано е, че за да се обезпечат нуждите на местните групи за действие от парични потоци, е необходимо да се разшири възможността за авансови плащания, за да покрива и разходите, свързани с придобиване на умения и развитие на територията, както е описано в член 63, буква в) от Регламент (ЕО) No 1698/2005.
 (7)
 Член 44, параграф 3 от Регламент (ЕО) No 1974/2006 позволява на държавите-членки да предприемат специфични мерки, гарантиращи, че малките промени в състоянието на едно стопанство не водят до неприемливи резултати във връзка с поети ангажименти по отношение на задължението на бенефициера да върне помощите, ако приемникът на част от стопанството не поеме тези ангажименти. За да се постигне правна сигурност, следва да се въведе определение за незначително изменение в случаите на намаляване на площта на стопанството.
 (8)
 Член 46 от Регламент (ЕО) No 1974/2006 предвижда клауза за преразглеждане в случай на изменения в базисния сценарий за някои мерки. Клауза за преразглеждане следва да се предвиди и за случаите, когато срокът на задълженията по отношение на агроекологията, хуманното отношение към животните и опазването на околната среда в горите, поети за период между пет и седем години, се удължава след края на текущия програмен период, за да се избегне несъгласуваност с правната и политическата рамка, които предстои да се изградят за следващия програмен период.
 (9)
 За да се изясни прилагането на член 52, параграф 1 от Регламент (ЕО) No 1974/2006, следва да се оповести базата, на която се прилага процентът на съфинансиране в случай на финансово планиране.
 (10)
 По отношение на гаранционните фондове в контекста на финансовите механизми по глава IV, раздел 1, подраздел 3 от Регламент (ЕО) No 1974/2006, следва да се предвидят допълнителни подробности за метода на изчисляване на допустимите разходи по дейността във връзка с такива интервенции, за да се осигури най-ефективното използване на средствата на Съюза.
 (11)
 Като се отчитат особеностите на развитието на селските райони, свързани основно с малкия мащаб на финансираните дейности, с цел да се оползотвори максимално стимулиращият ефект на финансовия механизъм е необходимо да се изясни повторното използване на средствата, върнати към операцията на финансовия механизъм през програмния период, както и да се направи разлика между него и повторното използване след крайната дата за допустимост на програмата за развитие на селските райони.
 (12)
 Като се вземе предвид естеството на някои инвестиции в горското стопанство и фактът, че плащанията в някои случаи може да са обвързани с площите, следва да е възможно да се използват стандартни изчисления на разходите като алтернатива на плащанията на база фактура, за да се определи нивото на подпомагане за предвидената в член 27 от Регламент (ЕО) No 1698/2005 мярка. Поради това член 53, параграф 1 от Регламент (ЕО) No 1974/2006 следва да бъде съответно изменен.
 (13)
 Член 54, параграф 1 от Регламент (ЕО) No